**CONTRACT DE PRESTARI SERVICII**

**Nr. \_\_\_\_\_\_/\_\_\_\_\_\_\_\_ din \_\_\_\_\_\_\_\_\_\_\_\_\_\_\_**

Având în vedere prevederile din Legea nr. 98/2016 privind achizițiile publice actualizata, precum și orice alte prevederi legale emise în aplicarea acesteia,

In baza Raportului Procedurii nr.**........................................** prin care oferta depusa de **.........................................................................** a fost declarata câștigătoare, între:

**1. *Părțile contractante***

**ORAȘUL GHIMBAV**, cu sediul în str. Lungă, nr. 2, telefon/fax 0268/258006, 0268/258355, cod fiscal 4801362, cont deschis la Trezoreria Codlea, nr. RO45 TREZ 24A8 4030 3710 101X, reprezentată de Ionel Fliundra - Primar în calitate de ***Achizitor*,** pe de o parte,

şi,

................................................................cu sediul loc. ......................, str. ......................., nr..... , bl.- , ap.-, jud.............., inregistrata la Registrul Comertului ....................................sub numarul ............................................, cod unic de inregistrare ........................................, email:........................................................, cont deschis la ..........................................., cont .................................................................., reprezentat de **...............................**, in calitate de ***Prestator***, pe de altă parte. ,

***CLAUZE GENERALE***

***Art. 2. Obiectul contractului***

**2.1.** Obiectul contractului constă in servicii de **: ORGANIZATOR PENTRU EVENIMENTUL “FESTIVALUL MEDIEVAL GHIMBAV“ în anul 2024***,* în conformitate cu cerințele caietului de sarcini, precum și cu obligațiile asumate prin prezentul contract.

**2.2.** Achizitorul se obligă să achiziționeze, să recepționeze serviciile ce fac obiectul prezentului contract și să plătească prețul convenit, prevăzut la *Art. 3 „Prețul contractului”.*

***Art. 3 Prețul contractului***

**3.1.** Prețul total convenit pentru îndeplinirea prezentului contract, este de **............................................ lei fără TVA, la care se adaugă cota legală de TVA.**

**3.2.** Prețul contractului este fix, ferm și nu se poate actualiza pe toată perioada de derulare a prezentului contract.

***Art. 4 Durata contractului***

**4.1.** Prezentul Contract intră în vigoare la data semnării lui de către ultima parte și este valabil până la îndeplinirea integrală și corespunzătoare a obligațiilor de către ambele părți.

**4.2.** Prestatorul are obligația să presteze serviciile prevăzute la art. 2.1. in zilele de 16-18 august 2024

***Art. 5 Verificare, recepție și modalități de plată***

**5.1.**Recepția serviciilor prestate se va efectua de către achizitor, prin reprezentantul acestuia, care are dreptul de a verifica modul de prestare a serviciilor pentru a stabili conformitatea acestora cu prevederile prezentului contract.

**5.2.** În vederea efectuării plății de către achizitor, prestatorul are obligația să înregistreze facturile emise la Registratura autorității contractante, din Ghimbav, str. Lungă nr. 2.

**5.3.** Plata se va realiza prin ordin de plată, după verificarea facturii depusă de prestator și confirmată de achizitor în baza procesului verbal de recepție întocmit de către achizitor, semnat de reprezentantul acestuia fara obiectii, în termen de 30 zile de la înregistrarea facturii la sediul achizitorului conform art. 5.2. din prezenta secțiune.

***Art. 6 Documentele contractului***

**6.1.** Documentele care fac parte integrantă din contract sunt:

a) Caietul de sarcini nr.25313/12.06.2024

b) Propunerea tehnică

c) Propunerea **financiară;**

d) garantia de buna executie a prezentului contract

**6.2. Programul evenimentului va fi urmatorul:**

**...............................................................................**

**6.3.** Serviciile prestate în baza prezentului contract vor respecta standardele, normativele și legislația în vigoare cu incidență în materie.

***Art. 7 Obligațiile prestatorului***

**7.1.** Prestatorul se obligă să presteze serviciile la standardele şi/sau performanţele de calitate corespunzătoare.

**7.2.** Prestatorul are obligaţia de a despăgubi achizitorul împotriva oricăror reclamaţii şi acţiuni în justiţie, care rezultă din încălcarea unor drepturi de proprietate intelectuală (brevete, nume, mărci înregistrate etc), legate de serviciile prestate, daune-interese, costuri, taxe şi cheltuieli de orice natură.

**7.3.** Prestatorul îşi asumă răspunderea pentru toate prejudiciile cauzate, atât Achizitorului cât şi terţilor, urmare a desfășurării activităţii contractante.

**7.4.** Prestatorul se obligă să emită facturile pentru serviciile prestate, în condițiile *art. 5 „Verificare, recepție și modalități de plată”.*

***7.5.***Prestatorul are obligația conform prevederilor Legii 8/1996 cu modificarile si completarile ulterioare, privind drepturile de autor, să încheie autorizație licență neexclusivă pentru utilizarea prin comunicare publică a operelor muzicale.

***Art. 8 Obligațiile achizitorului***

**8.1.** Achizitorul are obligația de a pune la dispoziția prestatorului orice informații pe care acesta le considera necesare pentru îndeplinirea contractului.

**8.2.** Achizitorul se obligă să recepționeze serviciile prestate în termenul convenit de părțile contractante, conform *art. 5 „Verificare, recepție și modalități de plată”*.

**8.3.** Achizitorul se obligă să plătească prețul convenit în prezentul contract, conform *art. 3 „Prețul contractului”*din prezentul contract, pentru serviciile prestate.

**8.4.** Achitarea facturii se va realiza de către achizitor prin virament în contul de Trezorerie al prestatorului, conform *art. 5 „Verificare, recepție și modalități de plată”*din prezentul contract. Plata contravalorii serviciilor se va face numai după semnarea procesului verbal de recepție, fără obiecțiuni**,** pe bază de factură emisă de prestator.

***Art. 9. Sancțiuni pentru neîndeplinirea culpabilă a obligațiilor***

**9.1.** În cazul în care, din vina sa exclusivă, prestatorul nu reușește să-și îndeplinească obligațiile asumate prin contract, atunci achizitorul are dreptul de a deduce din prețul contractului, ca penalități, o sumă echivalentă cuo cotă procentuală de **1 (unu) %** pentru fiecare zi de întârziere, din valoarea contractului, fără TVA, rămasă de executat până la îndeplinirea efectivă a obligațiilor contractuale, în termenul stabilit de achizitor, fără a depăși 15 % din valoarea contractului, fără TVA.

**9.2.** În cazul în care achizitorul constată neîndeplinirea obligațiilor contractuale asumate de către prestator, achizitorul va transmite prestatorului o notificare scrisă prin care va semnala acest lucru și va solicita remedierea situației. După expirarea termenului stabilit în notificarea finală de achizitor în vederea remedierii lipsurilor și/sau a deficiențelor constatate, în cazul în care prestatorul nu remediază problema semnalată de achizitor, contractul se reziliază de drept, fără somație, punere în întârziere sau chemare în judecată. În acest caz, prestatorul datorează daune achizitorului în valoarea produselor furnizate și a serviciilor conexe neprestate sau furnizate necorespunzător și a serviciilor conexe prestate necorespunzător, daune ce se vor achita în termenul stabilit de către achizitor de drept, fără somație, punere în întârziere sau chemare în judecată.

**9.3.** În cazul în care achizitorul nu onorează facturile în termen de 30 de zile de la data primirii facturii, atunci acesta are obligația de a plăti ca penalitate, o sumă echivalentă cu o cotă procentuală de **1 (unu) %** din suma datorată, pentru fiecare zi de întârziere, până la data efectivă a plății, fără a depăși 15 % din valoarea contractului, fără TVA.

**9.4.** Achizitorul își rezervă dreptul de a denunța unilateral prezentul contract, oricând, printr-o notificare scrisă adresată prestatorului, fără nicio compensație, de la data declarării insolvenței prestatorului, în condițiile Legii nr. 85/2014 privind procedurile de prevenire a insolvenței și de insolvență și cu respectarea condiției ca această denunțare să nu prejudicieze sau să afecteze dreptul la acțiune sau despăgubire pentru prestator. În acest caz, prestatorul are dreptul de a pretinde numai plata corespunzătoare pentru partea din contract executată până la data denunțării unilaterale a contractului.

**9.5.** Nu se calculează penalități în situația în care prestatorul notifică achizitorul, cu cel puțin 5 (cinci) zile lucrătoare anterior termenelor stipulate în grafic, motivele care duc la imposibilitatea respectării graficului de timp pentru îndeplinirea sarcinilor iar achizitorul acceptă modificarea acestui grafic.

**9.6.** Nu se calculează penalități în situația în care achizitorul notifică prestatorul, cu cel puțin 5 (cinci) zile lucrătoare anterior termenului de plată din prezentul contract, motivele care duc la imposibilitatea respectării acestora iar prestatorul acceptă modificarea termenului de plată.

**9.7.** Sumele necuvenite încasate în plus de către prestator cât și foloasele necuvenite aferente acestora (pe perioada de la încasare până la determinarea și plata lor) se vor stabili în urma verificărilor efectuate de organele abilitate de lege. În aceasta situație achizitorul va notifica sau va chema în garanție, după caz, prestatorul pentru ca acesta să își poată exercita dreptul la apărare.

**9.8.** Sumele determinate conform alineatului de mai sus se vor recupera prin compensare din facturile neachitate către prestatorul în baza prezentul contract sau în baza altor contracte cu achizitorul, existente în derulare la data constatării și comunicării.

**9.9.** În imposibilitatea compensării, prestatorul se obligă să restituie sumele datorate, în termen de 15 zile de la data constatării și înștiințării acestuia, achitarea acestor sume efectuându-se prin mijloace de plată obișnuite, în contul achizitorului.

**9.10.** Penalitățile datorate conform clauzelor 9.1 și 9.3 curg de drept de la data scadenței obligațiilor asumate conform prezentului contract.

***CLAUZE SPECIFICE***

***Art. 10. Garanţia de bună execuţie a contractului***

**10.1.** Prestatorul are obligaţia de a constitui garanţia de bună execuţie a contractului în termen de 5 (cinci) zile lucrătoare de la data semnării prezentului contract.

**10.2.** În cazul în care pe parcursul executării prezentului contract se suplimentează valoarea acestuia, prestatorul are obligația de a completa garanția de bună execuție în corelație cu noua valoare a contractului.

**10.3.** Cuantumul garanţiei de bună execuţie a contractului reprezintă 10% din valoarea contractului **......................................... lei fără TVA.**

**10.4.** Garanţia de bună execuţie se constituie prin virament bancar, într-un cont de garanție bancară deschis de către prestator la Trezoreria Statului din cadrul organului fiscal competent în administrarea acestuia sau printr-un instrument de garantare emis în condițiile legii de o societate bancară sau de o societate de asigurări.

**10.5.** În cazul în care garanția de bună execuție se constituie prin scrisoare de garanție bancară sau poliță emisă de o societate de asigurări, perioada de valabilitate a garanției de bună execuție va respecta perioada de valabilitate a contractului menționată la art. 6 ”Durata contractului”.

**10.6.** Dacă părțile convin, garanția de bună execuție se poate constitui și prin rețineri succesive din sumele datorate pentru facturi parțiale. În acest caz, prestatorul are obligația de a deschide un cont la dispoziția achizitorului.

**10.7.** Suma inițială care se depune de către prestator în contul de disponibil deschis în conformitate cu prevederile art. 10.5, nu poate fi mai mică de 0,5% din prețul contractului **fără TVA, respectiv .................................... lei.**

**10.8.** Pe parcursul îndeplinirii prezentului contract achizitorul urmează să alimenteze contul de disponibil constituit conform art. 10.5, prin rețineri succesive din sumele datorate și cvenite prestatorului până la concurența sumei stabilite drept garanție de bună execuție în prezentul, contract și va înștiința prestatorul despre vărsământul efectuat, precum și despre destinația lui.

**10.9.** Din contul de disponibil deschis pe numele prestatorului prevăzut la art. 15.5 pot fi dispuse plăți atât de către prestator, cu avizul scris al achizitorului care se prezintă unității Trezoreriei Statului, cât și de unitatea de Trezoreria Statului la solicitarea scrisă a achizitorului în favoarea căruia este constituită garanția de bună execuție.

**10.10.** Contul de disponibil deschis conform art. 10.5 este purtător de dobândă în favoarea prestatorului.

**10.11.** Neconstituirea garanţiei de bună execuţie în conformitate cu prevederile art. 10.1 și 10.2 din prezentul contract, atrage rezilierea contractului de drept, fără somaţie, punere în întârziere sau chemare în judecată, cu reținerea garanției de participare, achizitorul neavând nicio obligaţie, de niciun fel, faţă de prestator.

**10.12.** Achizitorul are obligaţia de a elibera/restitui garanția de bună execuție în condiţiile legii, în termen de 14 zile de la data încheierii procesului-verbal de recepţie la terminarea serviciilor, situaţie consemnată într-un proces-verbal de recepţie/constatare a prestării serviciilor, în conformitate cu prevederile prezentului contract precum şi cu respectarea cerinţelor şi specificaţiilor prevăzute în caietul de sarcini, semnat de către ambele părţi, fără obiecţiuni;

**10.13.** Achizitorul are dreptul de a emite pretenţii asupra garanţiei de bună execuţie, dacă prestatorul nu îşi îndeplineşte, nu îşi execută, execută cu întârziere sau execută necorespunzător obligaţiile asumate prin prezentul contract. Anterior emiterii unei pretenţii asupra garanţiei de bună execuţie, achizitorul are obligaţia de a notifica acest lucru prestatorului, precizând totodată obligaţiile care nu au fost respectate.

***Art. 11. Modificarea contractului***

**11.1** Prezentul contract poate fi modificat cu acordul părților, prin act adițional în condițiile art. 221 din Legea 98/2016 privind achizițiile publice, cu modificările și completările ulterioare.

***Art. 12 Cesiunea***

**12.1.** Drepturile și obligațiile ce decurg din prezentul contract, inclusiv drepturile la plată, pot fi cesionate de către prestator numai cu acceptul prealabil scris din partea achizitorului.

**12.2.** Prestatorul se obligă să notifice achizitorul cu privire la cesiunea drepturilor și/sau obligațiilor specificate în prezentul contract, inclusiv a drepturilor la plată, în termen de 10 (zece) zile de la data declanșării evenimentului care generează posibila preluare a drepturilor și obligațiilor prestatorului din prezentul contract. Notificarea va cuprinde toate informațiile și datele necesare achizitorului pentru exprimarea acordului/dezacordului cu privire la cesiunea drepturilor și obligațiilor contractuale, inclusiv a drepturilor la plată.

**12.3.** Achizitorul își exprimă acordul/dezacordul cu privire la cesiunea drepturilor și/sau obligațiilor contractuale, inclusiv a drepturilor la plată, în termen de 30 (trei zeci) de zile de la data comunicării notificării de către prestator.

**12.4.** Orice drept și/sau obligație cesionat/cesionată de către prestator fără acordul prealabil scris al achizitorului, nu constituie titlu executoriu împotriva achizitorului.

**12.5.** Aprobarea unei cesiuni de către achizitor nu-l va elibera pe prestator de obligațiile care îi revin pentru partea de contract deja executată sau partea necesionată pentru care se poate reține garanția de bună execuție a prestatorului.

**12.6.** În cazul în care prestatorul a cesionat, integral sau parțial, prezentul contract fără respectarea prevederilor prezentei secțiuni, achizitorul poate aplica sancțiunea pentru nerespectarea prevederilor prezentului contract stipulată la secțiunea*art. 15 „Încetarea contractului”.*

***Art. 13 Caracterul public al contractului***

**13.1.** Dosarul achiziției publice are caracter de document public.

**13.2.** Accesul la aceste informații poate fi restricționat în cazul în care acestea sunt calificate, prin acordul părților, ca informații cu caracter confidențial sau protejate de un drept de proprietate intelectuală, potrivit legii.

**13.3.** În cazul în care s-a stipulat confidențialitatea anumitor clauze, o parte contractantă nu are dreptul de a face cunoscută respectiva clauză fără acordul scris al celeilalte părți, cu excepția cazului în care:

**a)** informația era cunoscută părții contractante înainte ca ea să fi fost primită de la cealaltă parte contractantă;

**b)** partea contractantă a fost obligată în mod legal să dezvăluie informația.

***Art. 14 Începere, suspendare, finalizare, întârzieri, sistare***

**14.1.** În cazul în care prestatorul suferă întârzieri datorate în exclusivitate achizitorului, părțile vor stabili de comun de acord prelungirea perioadei contractuale, prin încheierea unui act adițional la prezentul contract

**14.2**. Cu excepția prevederilor *art. 16 „Forța majoră”* din prezentul contract, orice întârziere în îndeplinirea contractului dă dreptul achizitorului de a solicita penalități prestatorului, potrivit prevederilor *art. 9 „Sancțiuni pentru neîndeplinirea culpabilă a obligațiilor”* din prezentul contract.

**14.3.** În cazul în care procedura de acordare sau executare a contractului de servicii este viciată de erori substanțiale, nereguli sau fraudă, achizitor va suspenda executarea contractului.

**14.4.** În cazul în care asemenea erori substanțiale, nereguli sau fraude sunt imputabile prestatorului achizitorul poate suplimentar suspendării să refuze efectuarea plăților sau poate proceda la recuperarea sumelor deja plătite proporțional cu gravitatea viciilor, neregulilor sau fraudei. În vederea recuperării sumelor plătite necuvenit, achizitorul se va îndrepta împotriva prestatorului în conformitate cu prevederile legale aplicabile în momentul descoperirii faptei.

**14.5.** Achizitorul are dreptul în mod unilateral de a suspenda executarea contractului de servicii fără ca prestatorul să fie îndreptățit a solicita orice costuri suplimentare/ daune aferente suspendării sau care derivă/rezultă ca urmare a suspendării. În cazul în care achizitorul suspendă executarea contractului, durata acestuia se va prelungi cu perioada în care a fost suspendat.

**14.6.** Achizitorul are dreptul de a modifica perioada de suspendare a contractului în funcție de circumstanțe. În cazul în care perioada de suspendare a contractului de servicii excede 12 luni, achizitorul are dreptul, în mod unilateral, de a rezilia contractul, fără ca prestatorul să fie îndreptățit a solicita orice costuri suplimentare/daune aferente suspendării sau care derivă ca urmare a rezilierii.

**14.7.** Pentru perioada suspendării contractului, achizitorul nu are obligația de a efectua nicio plată către prestator.

**14.8.** Achizitorul are dreptul, în mod unilateral de a suspenda contractul de servicii în lipsa existenței alocării financiare, cu informarea prealabilă a prestatorului.

**14.9.** Prestatorul are posibilitatea să solicite suspendarea contractului, suspendare care operează numai după încheierea unui act adițional semnat de părțile contractante și numai pentru motive temeinic justificate, caz în care durata contractului se va prelungi cu perioada în care a fost suspendat.

***Art. 15 Încetarea contractului***

**15.1.** Prezentul contract încetează de drept:

**a)** prin ajungerea la termen;

**b)** prin acordul de voință al părților;

**c)** datorită intervenirii unui caz de forță majoră;

**15.2.** Contractul se poate denunța unilateral la solicitarea de către o parte a prezentului contract ca urmare a neîndeplinirii sau îndeplinirii în mod necorespunzător/defectuos a obligațiilor asumate prin prezentul contract de către cealaltă parte.

**15.3.** În cazul nerespectării obligațiilor asumate prin prezentul contract de către prestator, rezilierea contractului de către achizitor se poate produce de drept, fără nicio somație, chemare în judecată, notificare prealabilă sau punere în întârziere. În acest caz și fără a fi afectat dreptul achizitorului de a solicita daune-interese, achizitorul are dreptul de a desfășura orice activități pe care le consideră necesare pentru îndeplinirea contractului, pe riscul și cheltuiala prestatorului.

**15.4.** Orice modificare a prezentului contract în perioada de valabilitate a acestuia altfel decât în cazurile și condițiile prevăzute la *art. 11 „Modificarea contractului”* dă dreptul achizitorului de a denunța unilateral prezentul contract, caz în care contractul se reziliază de drept, fără somație, punere în întârziere sau chemare în judecată.

**15.5.** Fără a aduce atingere dispozițiilor dreptului comun privind încetarea contractelor sau dreptului achizitorului de a solicita constatarea nulității absolute a contractului de achiziție publică, în conformitate cu dispozițiile dreptului comun, achizitorul are dreptul de a denunța unilateral prezentul contract în perioada sa de valabilitate în una din următoarele situații:

1. prestatorul se afla, la momentul atribuirii contractului, în una dintre situațiile care ar fi determinat excluderea sa din procedura de atribuire potrivit art. 164-167 din Legea nr. 98/2016 privind achizițiile publice;
2. contractul nu ar fi trebuit să fie atribuit prestatorului, având în vedere o încălcare gravă a obligațiilor care rezultă din legislația europeană relevantă și care a fost constatată printr-o decizie a Curții de Justiție a Uniunii Europene.

***Art. 16. Forța majoră***

**16.1.** Forța majoră este constatată de o autoritate competentă.

**16.2.** Forța majoră exonerează parțile contractante de îndeplinirea obligațiilor asumate prin prezentul contract, pe toată perioada în care aceasta acționează.

**16.3.** Îndeplinirea contractului va fi suspendată în perioada de acțiune a forței majore, dar fără a prejudicia drepturile ce li se cuveneau parților până la apariția acesteia.

**16.4.** Partea contractantă care invocă forța majoră are obligația de a notifica celeilalte părţi, imediat și în mod complet, producerea acesteia şi să ia orice măsuri care îi stau la dispoziţie în vederea limitării consecințelor.

**16.5.** Dacă forța majoră acționează sau se estimează că va acționa o perioadă mai mare de 3 luni, fiecare parte va avea dreptul să notifice celeilaltepărți încetarea de plin drept a prezentului contract, fără ca vreuna din părți să poată pretinde celeilalte daune-interese.

***Art. 17. Soluționarea litigiilor***

**17.1.** Achizitorul și prestatorul vor face toate eforturile pentru a rezolva pe cale amiabilă, prin tratative directe, orice neînțelegere sau dispută care se poate ivi între ei în cadrul sau în legătură cu îndeplinirea contractului.

**17.2.** Dacă, după 15 de zile de la începerea acestor tratative, achizitorul şi prestatorul nu reușesc să rezolve în mod amiabil o divergență contractuală, fiecare poate solicita ca disputa să se soluționeze de către instanțele judecătorești competente.

***Art. 18. Legea aplicabilă contractului și limba care guvernează contractul***

**18.1.** Contractul va fi interpretat conform legilor din România.

**18.2.** Prezentul contract constituie titlu executoriu.

**18.3.** Limba care guvernează contractul este limba română.

***Art. 19. Comunicări***

**18.1.** Comunicările între părți se pot face in scris, dar şi prin telefon, telegramă, telex, fax sau e-mail cu condiția confirmării primirii comunicării.

***DISPOZIȚII FINALE***

***Art. 20. Definiții:***

**20.1** În prezentul contract următorii termeni vor fi interpretați astfel:

**contract de achiziție publică de servicii** - contract de achiziție publică de servicii - contractul de achiziţie publică care are ca obiect prestarea de servicii, altele decât cele care fac obiectul unui contract de achiziție publică de lucrări.

**contractant** - orice operator economic care este parte la un contract de achiziţie publică;

**CPV** - nomenclatorul de referinţă în domeniul achizițiilor publice, adoptat prin Regulamentul (CE) nr. 2.195/2002 al Parlamentului European și al Consiliului din 5 noiembrie 2002 privind Vocabularul comun privind achiziţiile publice (CPV);

**prestator** - entitatea care pune la dispoziţia unui contractant produse, inclusiv servicii de instalare sau amplasare a acestora, dacă este cazul, ori care prestează servicii către acesta, care nu are calitatea de subcontractant;

**Sistemul electronic de achiziţii publice, denumit în continuare SEAP** - desemnează sistemul informatic de utilitate publică, accesibil prin internet la o adresă dedicată, utilizat în scopul aplicării prin mijloace electronice a procedurilor de atribuire şi în scopul publicării anunţurilor la nivel naţional;

**scris(ă) sau în scris** - orice ansamblu de cuvinte sau cifre care poate fi citit, reprodus şi comunicat ulterior, inclusiv informaţii transmise şi stocate prin mijloace electronice;

**standard** - o specificaţie tehnică adoptată ca standard internaţional, standard european sau standard naţional de către un organism de standardizare recunoscut, pentru aplicare repetată sau continuă, care nu este obligatorie;

**forţa majoră**- orice eveniment extern, imprevizibil, absolut invincibil şi inevitabil (Cod civil, art. 1351 alin.2) care nu putea fi prevăzut la momentul încheierii contractului şi care face imposibilă executarea şi, respectiv, îndeplinirea contractului; sunt considerate asemenea evenimente: războaie, revoluții, incendii, inundaţii sau orice alte catastrofe naturale, restricţii apărute ca urmare a unei carantine, embargou, enumerarea nefiind exhaustivă, ci enunţiativă. Nu se consideră  *forţă majoră* un eveniment asemenea celor de mai sus care, fără a crea o imposibilitate de executare, face extrem de costisitoare executarea obligaţiilor uneia din părţi;

***Art. 21*. *Interpretare:***

**21.1.** În prezentul contract, cu excepția unei prevederi contrare cuvintele la forma singular vor include forma de plural și vice versa, acolo unde acest lucru este permis de context.

**21.2.** Termenul „*zi”* sau „*zile”* sau orice referire la zile reprezintă zile calendaristice dacă nu se specifică în mod diferit.

***22. Prelucrarea datelor cu caracter personal***

**22.1.** Colectarea, prelucrarea și stocarea/arhivarea datelor cu caracter personal se vor realiza în conformitate cu prevederile Regulamentului nr. 679/2016, precum și cu respectarea legislației naționale în materie, în scopul implementării și monitorizării proiectului, realizării obiectivului contractului, îndeplinirii obiectivelor acestuia, precum și în scop statistic.

**22.2.** Datele cu caracter personal, așa cum sunt clasificate în Regulamentul (UE) 679/2016, vor fi prelucrate în acord cu legislația menționată pe toată perioada contractuală, inclusiv pe perioada de verificare și de urmărire a obiectivelor contractuale, în scopul și temeiul legal pentru care s-a perfectat prezentul contract.

**22.3.** Părțile contractante vor lua măsuri tehnice și organizatorice adecvate, potrivit propriilor atribuții și competente instituționale, în vederea asigurării unui nivel corespunzător de securitate a datelor cu caracter personal, fie că este vorba despre prelucrare, reprelucrare sau transfer către terți ori publicare pe surse publice interne sau externe.

**22.4.**Părțile contractante vor asigura potrivit propriilor atribuții și competențe instituționale toate condițiile tehnice și organizatorice pentru păstrarea confidențialității, integrității și disponibilității datelor cu caracter personal.

**21.5.** Părțile contractante se vor informa și notifica reciproc cu privire la orice încălcare a securității prelucrării datelor cu caracter personal din prezentul contract, în vederea adoptării de urgență a măsurilor tehnice și organizatorice ce se impun și în vederea notificării Autorității Naționale de Supraveghere a Prelucrării Datelor cu Caracter Personal (ANSPCDCP), conform obligațiilor ce decurg din prevederile Regulamentului (UE) 679 / 2016.

**22.6.** Părțile contractuale, prin reprezentații desemnați să prelucreze datele cu caracter personal din actualul contract și acte adiționale, în îndeplinirea scopului principal sau secundar al prezentului contract sau al actelor adiționale, vor întocmi evidențele activităților de prelucrare conform art.30 din Regulamentul (UE) 679/2016, precum și a consimțământului persoanelor vizate făcând dovada acestora în scris și format electronic ori de câte ori vor fi solicitate de către ANSPDCP

***Art. 23. Administrarea și derularea contractului***

**23.1.** Persoanele care răspund de administrarea și derularea contractuluiavând ca obiect servicii de **ORGANIZATOR PENTRU EVENIMENTUL “FESTIVALUL MEDIEVAL GHIMBAV“ în anul 2024** sunt:

- din partea prestatorului dl/d-na ..................... tel. \_\_\_\_\_\_\_\_\_\_\_\_\_\_\_\_\_ e-mail: [...................](mailto:bideventsproduction@gmail.com) .

- din partea achizitorului dl. Sorin Vornicu – tel +40 268258006, mail: [cultura@primaria-ghimbav.ro](mailto:cultura@primaria-ghimbav.ro)

Prezentul contract s-a încheiat astazi,\_\_\_\_\_\_\_\_\_\_\_\_\_\_\_\_, în 3 (trei) exemplare originale, cu o valoare juridică egală, din care două exemplare pentru achizitor și un exemplar pentru prestator.

***ACHIZITOR, PRESTATOR,***

**Orasul Ghimbav**

**Primar,**

**Ionel Fliundra**

**Vizat CFPP**

**Secretar General**

**Dan Szinatovici**

**Direcția economică, Director executiv**

**Mihaela Neamțu**

**Întocmit,**

**Consilier achiziții publice**

**Imola Cioacă**